Wara is-suċċess kbir tal-album tagħha THE FIRE, Ira Losco se tagħti l-ewwel kunċert tagħha għal din is-sena fit-teatru mwaqqa’ fil-Belt fit-30 ta’ Mejju li ġej. F’dan il-kunċert il-kantanta popolari Ira Losco se narawha ma’ band ta’ għaxra min-nies, li se jdoqqu r-repertorju tagħha live. Fil-kunċert intitolat “An Evening with Ira Losco and Friends” se jiġu interpretati wħud mill-isbaħ siltiet ta’ din il-kantanta kif ukoll ta’ mistednin lokali kif ukoll barranin. “Ninsab eċċitata dwar dan il-kunċert. Ta’ sodisfazzjon għaliha li nkanta live album li nkun ħdimt fuqu. Nieħu gost ukoll inkun id-dirrettriċi kreattiva tar-repertorju tiegħi, għax b’hekk nara xogħli jinbidel u jieħu ħajja differenti fuq il-palk,” qalet Ira Losco. Il-mistednin ikkonfermati għal dan il-kunċert huma Gianluca Bezzina, Ivan Grech (Winter Moods), Alex Alden, Irene Fargo u Dana McKeon. Waħda mis-siltiet partikolari, li ntalbet mill-fans tagħha ħafna ‘drabi hi ‘Almeno Tu Nel Universo’ li kantat ma’ Claudio Baglioni aktar minn okkażjoni waħda. Din id-darba se tkun akkompamjata min mistiedna Taljana. Dwett ieħor imwiegħed huwa ta’ “Let Her Go” flimkien ma’ Gianluca Bezzina wara li t-tnejn li huma kisbu tifħir kbir għall-interpretazzjoni li taw tal-kanzunetta fil-Malta Eurovision Song Contest. Fuq Youtube din il-kanzunetta kellha aktar minn 135,000 hit.